
OPĆINA ŽAKANJE

OPĆINSKO VIJEĆE


KLASA:  240-01/23-01/1
URBROJ: 2133-22-01-24-2
Žakanje, 14.03.2024.
Na temelju članka 17. Zakona o sustavu civilne zaštite  (“Narodne novine“ broj 82/15, 118/18, 31/20, 20/21 i 114/22) i članka 30. Statuta Općine Žakanje (Službeni glasnik Općine Žakanje, 01/21), Općinsko vijeće Općine Žakanje na 21. sjednici, održanoj dana  14.03.2024. godine donosi
GODIŠNJU ANALIZU STANJA SUSTAVA CIVILNE ZAŠTITE

NA PODRUČJU OPĆINE ŽAKANJE ZA 2023. GODINU

I. UVOD
Sukladno članku 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (Narodne novine, 66/21) godišnjim analizama stanja sustava civilne zaštite prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.
Godišnju analizu stanja sustava civilne zaštite prema članku 17. stavku 1. Zakona o sustavu civilne zaštite (NN, 82/15, 118/18, 31/20, 20/21 i 114/22), u nastavku Zakon, donosi Općinsko vijeće na prijedlog Načelnika. 

II. STANJE SUSTAVA CIVILNE ZAŠTITE PO BITNIM SASTAVNICAMA

2.1.  STOŽER CIVILNE ZAŠTITE OPĆINE 
Stožer civilne zaštite Općine Žakanje, imenovan je Odlukom Općinskog načelnik Općine Žakanje, nakon lokalnih izbora 2021. godine, kao stručno, operativno i koordinativno tijelo izvršnog dijela sustava zaštite i spašavanja – načelnika Općine Žakanje.

Stožer ima 7 članova a predvođen je načelnikom stožera – Zapovjednikom VZO Žakanje Tomislavom Hribljanom. Administrativno – tehničke poslove za potrebe Stožera civilne zaštite Općine Žakanje obavlja Jedinstveni upravni odjel Općine Žakanje. Načelnik Općine za osnovani Stožer je donio Poslovnik o radu Stožera CZ Općine kojim se definira način rada Stožera. Jedinstveni upravni odjel ustrojio je Evidenciju stožera civilne zaštite (E-SCZ).
Članovi Stožera osposobljeni su svojom osobnom izobrazbom i kroz odgovorne dužnosti koje obnašaju, a periodično se osposobljavaju za namjenske zadaće i uvježbavaju, uz pomoć SCZ Karlovac. Imenovani su iz svih ključnih cjelina za funkcioniranje Općine. 

Procjenjuje se da je Stožer civilne zaštite Općine osposobljen i uvježban za kvalitetno i dostatno pružanje svekolike stručne pomoći načelniku Općine Žakanje u uvjetima nesreća, a uz pomoć SCZ Karlovac i za katastrofe. 
U 2023. godini Stožer civilne zaštite Općine Žakanje  nije sazvao sjednice.

Na području Općine u 2023. godini nije provedena vježba civilne zaštite.

Sukladno članku 22. Zakona, Stožer civilne zaštite RH donosi odluke i upute koje provode stožeri civilne zaštite jedinica lokalne i područne (regionalne) samouprave.
2.2.  VATROGASNE SNAGE
Općina Žakanje ima vlastitu Vatrogasnu zajednicu, koja je u sastavu VZ Karlovačke županije. Na području Općine Žakanje djeluje 11 dobrovoljnih vatrogasnih društava. 

Ukupno se raspolaže sa 59 operativnih vatrogasaca s važećim liječničkim pregledom. DVD-i su osnovna operativna snaga zaštite i spašavanja Općine i solidno su opremljeni, a izvršavaju i zadaće u ulozi snage CZ jer Općina nema posebnu postrojbu CZ.

Općina ima izrađenu Procjenu ugroženosti i Plan zaštite od požara u kojima su razrađeni resursi, postupanja i obaveze i glede sustava zaštite i spašavanja Općine. VZ i DVD-i Općine opremaju se i osposobljavaju koordinirano, sukladno i potrebama po zadaćama civilne zaštite. JVP Karlovac je značajna za područje obzirom na sposobnosti kod ugroze opasnim tvarima i nedostatak takve kod DVD-a.

Na području općine Žakanje bilo je: 114 intervencija:

2 požara – Jurovo, Bubnjarci, 1 intervencija s opasnim tvarima - Mišinci, 111 tehničkih intervencija ( prometna nesreća – Jurovski Brod, otvaranje vrata na kući – Jugovac, uklanjanje prepreka na cesti uslijed vremenskih neprilika – Jugovac, Breznik Žakanjski, Kohanjac, Sela Žakanjska, Brihvo, Stankovci, sanacija posljedica tuče – Pravutina, Mala Paka, Velika Paka, Ertić, Sračak, Mošanci.
2.3. POSTROJBA CZ OPĆINE I POVJERENICI CZ ZA NASELJA OPĆINE
Postrojba CZ Općine Žakanje u prethodnom periodu nije organizirana i ustrojena obzirom da je procijenjena dostatnost brojnih snaga u okviru Vatrogasne zajednice Općine i 11 DVD-ova.

Pripadnici vatrogastva u ulozi CZ osim logističkih zadaća osposobljavaju se i za provođenje mjera zaklanjanja, evakuacije i zbrinjavanja (ograničeno), te uključuju u vježbe koje se periodično organiziraju na razini Općine, ili Županije. 

Radi koordinacije provođenja mjera zaštite i spašavanja u naseljima Općine Žakanje odlukom načelnika određeno je 9 Povjerenika CZ u Općini. Imenovani su i zamjenici Povjerenika CZ, a pomoć povjerenicima CZ će pružati i ostali članovi Mjesnih odbora naselja Općine. 
Jedinstveni upravni odjel Općine Žakanje uspostavio je Evidenciju postrojbi i povjerenika civilne zaštite (E-PPCZ).

2.4. HRVATSKA GORSKA SLUŽBA SPAŠAVANJA- STANICA KARLOVAC
Na području Općine djeluje HGSS – Stanica Karlovac, koja predstavlja interventnu javnu službu, koja je specijalizirana za spašavanje s nepristupačnih terena, pri teškim vremenskim prilikama. Služba je jedinstvenog organizacijskog karaktera što znači da se u svakom trenutku može mobilizirati svaka Stanica HGSS-a sa svim raspoloživim resursima.
Općina Žakanje s HGSS Stanicom Karlovac ima sporazum o sufinanciranju djelatnosti HGSS-a.
2.5. GRADSKO DRUŠTVO CRVENOG KRIŽA OZALJ
Strukturirano je i razvijeno Društvo crvenog križa, sa sekcijama i radnim skupinama u brojnim oblastima: 

· pružanje prve pomoći, zaštiti zdravlja i dobrovoljnom davanju krvi,

· organiziranom službom traženja osoba u katastrofama,

· posebnim pripremama radi odgovora na velike nesreće i katastrofe,

· službom spašavanja života na vodi,

· humanitarno-socijalnim programima, s mladima i međunarodno, i drugim sadržajima.

Društvo ima vlastitu i materijalnu osnovu Županijskog društva HCK, te Hrvatskog crvenog križa (od opreme za evakuaciju do opreme za zbrinjavanje).
Iz proračuna Općine izdvajana su sredstva za financiranje djelatnosti Crvenog križa.
2.6.  PRAVNE OSOBE, UDRUGE GRAĐANA I RADNO SPOSOBNO STANOVNIŠTVO 
Pravne osobe – Općina je donijela Odluku o određivanju pravnih osoba od posebnog interesa za sustav civilne zaštite kojom se definiraju pravne osobe koje bi sudjelovale u provođenju pojedinih mjera civilne zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća.
Udruge građana – Općina ima veći broj udruga građana (sportskih, kulturnih i drugih) koje jednim dijelom i financira.  Procjenjuje se da su udruge građana, uz ukupno stanovništvo, najveći potencijal u zaštiti i spašavanju.

Radno sposobno stanovništvo -  suštinski je resurs  Općine Žakanje, posebno za uvjete najvećih katastrofa. Obzirom na brojnost naselja u općini osnovna angažiranja stanovnika išla bi u takvim uvjetima putem Mjesnih odbora (9) i VZ/DVD-ova općine (11). Pri tome se za informiranje i aktiviranje istih koriste lokalne radio-postaje, na slušanje kojih su za izvanredna događanja stanovnici Općine upućeni. 
2.7. KOORDINATORI NA LOKACIJI

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.
Načelnik stožera civilne zaštite koji operativno usklađuje djelovanje kapaciteta sustava civilne zaštite u velikoj nesreći i katastrofi na području svoje nadležnosti, sukladno specifičnostima izvanrednog događaja, odlukom će prema potrebi odrediti koordinatora na lokaciji iz redova operativnih snaga sustava civilne zaštite.

III. FINANCIJSKI POKAZATELJI SUSTAVA CZ OPĆINE ZA 2023.GODINU
	RB
	OPIS POZICIJE U PRORAČUNU
	OSTVARENO U 2023. GODINI

	1.
	VATROGASNA ZAJEDNICA OPĆINE ŽAKANJE
	24.000,00

	2.
	DOBROVOLJNA VATROGASNA DRUŠTVA
	550,00

	3.
	JAVNA VATROGASNA POSTROJBA GRADA KARLOVCA
	199,09

	4.
	HGSS
	700,00

	5.
	CRVENI KRIŽ
	2.200,00

	6.
	HITNE INTERVENCIJE
	1.661,70

	7.
	NAKNADE DOBROVOLJNIM VATROGASCIMA KOJI SU SUDJELOVALI U INTERVENCIJAMA
	2.710,78

	UKUPNO ZA SUSTAV CIVILNE ZAŠTITE
	32.021,57


IV. ZAKLJUČAK
Općina Žakanje je ukupno gledajući poduzela planirane i potrebne aktivnosti, te uložila dostatna sredstva za razvoj sustava civilne zaštite na svom području, zbog čega se može  zaključiti da je sustav civilne zaštite na području Općine bio na zadovoljavajućoj razini.

Stručna osposobljavanja vatrogasnih snaga (VZ i DVD-i) kao osnovne snage Općine u Civilnoj zaštiti redovno su obavljana.

Analizirajući utvrđene organizirane snage civilne zaštite procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstava za njihovo opremanje sukladno Procjeni ugroženosti i Planovima civilne zaštite, te razvojnim programima. 

PREDSJEDNICA
OPĆINSKOG VIJEĆA
                                                    Irena Hribljan 
